El míting de la CUP i ERC a Sant Boi de Llobregat ha tingut uns convidats inesperats. Un grup de cinc individus s'han introduït entre el públic amb la intenció de provocar els assistents. Els cinc homes, que haurien begut més del compte perquè no aguantaven l'equilibri, han entrat a la carpa on se celebrava l'acte polític i han començat a fer comentaris per tal de provocar els assistents. De fet, un d'ells ha empentat un jove, i quan li ha demanat que parés. Li ha respost: "Pero vosotros no sóis gente pacífica?". Els cinc homes han seguit destorbant els assistents, fins que l'organització ha avisat els Mossos d'Esquadra. Els han tret del local i els han identificat. Si bé la policia catalana no ha volgut ni confirmar ni desmentir, diversos testimonis pensen que es tracta de membres d'algun cos policial o militar, a jutjar per les polseres que diuen. Per altra banda, cal tenir en compte que a pocs metres es troba la caserna militar de Sant Boi de Llobregat. A la sortida, se'ls ha vist donant-se la mà xerrant amistosament amb agents uniformats de la Guàrdia Urbana de Sant Boi.

| Jordi Borràs